
ГОДИШЕН ПЛАН 
НА ДЕЙНОСТИТЕ ЗА ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ В ОБЩИНА МИНЕРАЛНИ БАНИ ЗА 2018-2019 ГОДИНА.

          Стратегическа цел 1: Създаване на условия за повишаване качеството и ефективността на системата за образование и обучение в община Минерални бани. 
        1.1.Конкретна цел: Административна и финансова устойчивост на системата. 
Мерки: 
- съгласувани и координирани действия на директорите на образователните институции, община Минерални бани, РУО -Хасково;
 - участие на директори на училища в съвместни комисии с Общинска администрация при разрешаване на финансови въпроси;
 - постоянен финансов контрол от страна на община Минерални бани, като първостепенен разпоредител с бюджет; 
- участие на учители и родители в управлението на образователния процес в конкретните учебни и детски заведения. 
Очаквани резултати: 
- Бързо разрешаване на възникнали проблеми;
 - Подобряване на психологическия климат, толерантност и колегиалност между образователните институции и работещите в тях;
 - Финансова стабилност. 
Отговорна институция:училища, детски градини, Община Минерални бани, РУО – Хасково, родители. 
Финансиране: не е необходимо 
1.2. Конкретна цел: Осъвременяване на условията за предоставяне на качествено предучилищно и училищно образование по отношение на материалната база в училища и детски градини. 
Мерки: 
- Извършване на анализ на потребностите и прогноза относно нуждите от развитие и осъвременяване на материалната база на субектите на общинската образователна система; 
- Подобряване на сградния фонд чрез мерки относно енергийна ефективност /саниране/, хидроизолация, изграждане на пожароизвестителни инсталации; 
- Осигуряване на оптимални условия /хигиенни, здравни и безопасни/ за обучение, възпитание и спорт. 
Очаквани резултати: 
- Ежегоден преглед на състоянието на материалната база и предложения за приоритетни обекти за интервенция; 
- Подобряване на сградния фонд в образователните институции в общината; 
- Подобряване на хигиенно-битовите условия за деца, ученици и учители, осигуряване на достъпна среда за деца и ученици със специални образователни потребности. 
Отговорна институция:училища, детски градини, Община Минерални бани. 
Финансиране: Средства от бюджетите на съответните институции. 
1.3. Конкретна цел: Икономически ефективно използване на ресурсите в системата.
 Мерки: 
- Изработване на критерии за оценка на ефективността на използваната материална база; 
- Изграждане на система за обмен на информация и анализи относно човешкия ресурс в общинското образоване, вкл. и търсещи работа по специалността учители; 
- Осигуряване на мобилност на учителите в общинската образователна система; 
- Преструктуриране на училищната мрежа при необходимост. 
Очаквани резултати: 
- По-добра ефективност при управление и поддръжка на материалната база;
 - Изграждане на общинска информационна система за събиране и обработка на информация относно човешките ресурси в образованието; 
- Финансова и ресурсна ефективност при образователни институции с прогресивно намаляващ брой на деца или ученици. 
Отговорна институция:училища, детски градини, Община Минерални бани. 
Финансиране: Средства от бюджетите на съответните институции. 
1.4. Конкретна цел: Повишаване квалификацията и мотивацията на педагогическите кадри. 
Мерки: 
- Създаване на възможности за участие на учителите в проекти. 
- Мотивация за повишаване на квалификацията и прилагане на иновативни методи в обучението чрез изяви на общинско ниво. Присъждане на приз „Учител на годината”; 
- Педагогически съветници и психолози във всички училищата, за преодоляване на агресията и подобряване на психологическия климат; 
Очаквани резултати: 
- Подобряване на училищната среда и резултатите от обучението; 
- Издигане авторитета на учителя в обществото; 
- Повишаване мотивацията за учене при деца и ученици. 
Отговорна институция:училища, детски градини, Община Минерални бани, МКБППМН, ЦОП. 
Финансиране: Средства от бюджетите на съответните институции. 
1.5. Конкретна цел: Подобряване облика на общинското образование чрез ефективна публична комуникация. 
Мерки: 
- Осигуряване на максимален достъп до актуална и коректна информация за образователните институции;
 - Организиране на информационни събития, форуми и др. по актуални събития, проблеми и постижения на образованието в община Минерални бани; 
Очаквани резултати: 
- Навременна и коректна информираност на родители и общественост за образователния процес и извънкласни прояви в общината;
 - Преодоляване на негативни и преднамерени нагласи към образователни институции. 
Отговорна институция:училища, детски градини, Община Минерални бани. 
Финансиране: Средства от бюджетите на съответните институции. 
Стратегическа цел 2: Осигуряване на равен достъп до обучение и образование на децата и учениците в община Минерални бани. 
2.1. Конкретна цел: Осигуряване на условия за образователна и социална интеграция. 
Мерки: 
- Подобряване на педагогическата и психологическа подкрепа, оказвана в детските градини и училищата; 
- Условия за интегрирано предучилищно и училищно образование на деца, чийто майчин език не е български; 
- Условия за интегрирано обучение на деца със СОП; 
- Оказване на подкрепа на деца в неравностойно социално положение. 
Очаквани резултати: 
- Подобряване на условията за деца и ученици в училищната и обкръжаващата среда; 
- Повече интегрирани деца и ученици със СОП в масовите групи и класове; 
 - Повишаване броя на децата и учениците, обхванати в задължителната предучилищна подготовка и училищно образование. 
Отговорна институция:училища, детски градини, Община Минерални бани. 
Финансиране: Средства от бюджетите на съответните институции. 
2.2. Конкретна цел: Превенция на ранното напускане на образователните институции 
Мерки: 
- Координирани усилия на директори, общинска администрация, общински съветници, НПО, социални работници, за обучение на родители и младежи от местните общности. 
- Навременна съвместна работа на директорите и Общинска администрация при прилагане изискванията на Закона за предучилищното и училищно образование и Закона за административните наказания. 
Очаквани резултати: 
- Информиране на родители и ученици от общността, формиране на мотивация за редовно посещаване на училище и недопускане на ранно семейно съжителство. 
Отговорна институция:училища, детски градини, Община Минерални бани, МКБППМН, ЦОП.
 Финансиране: Средства от бюджетите на съответните институции. 
2.3. Конкретна цел: Създаване на привлекателна учебна среда и практическа реализация на образованието. 
Мерки: 
- Създаване на условия за разнообразна извънкласна и извънучилищна дейност. Максимално използване на общинската база за спортни и културно-масови изяви; 
- Поощряване на талантливите деца и младежи за развитието им в различни области; 
- Сътрудничество между средни училища и работодатели в община Минерални бани  при осигуряване на програми за стажуване и придобиване на професионален опит и знания; 
- Създаване на общински регистър за реализация на зрелостниците от община Минерални бани в първата година от завършването им. 
Очаквани резултати: 
- Възприемане на детската градина и училището като привлекателно, интересно и сигурно място за децата и младежите; 
- Припокриване на желанията и полученото образование с реалния пазар на труда в община Минерални бани. 
Отговорна институция:училища, детски градини, Община Минерални бани, ЦПЛР, работодатели. 
Финансиране: Средства от бюджетите на съответните институции. 
Стратегическа цел 3: Създаване на условия за развитие на системата на образованието в община Минерални бани, като носител на национални ценности и традиции. 
3.1. Конкретна цел: Поощряване на работещите в сферата на образованието за активно гражданско участие и формиране на ценности в духа националните и местните традиции. 
Мерки:
 - Подкрепа на форми на обучение и изяви, базирани на традициите и настоящето на община Минерални бани. 
- Подкрепа на съвместни инициативи между образователни, граждански и други институции в областта на образованието за активно гражданско общество; 
- Разширяване на възможностите на общинските образователни институции за участие в проекти по ОП НОИР. 
Очаквани резултати: 
- Възпитание на младите хора в родолюбие и обич към родния край; 
- Създаване на устойчиви сътрудничества с образователни институции и граждански организации за съвместни инициативи и обмяна на добри практики; 
 - Разширени възможности на детски градини и училища за съфинансиране на проекти. 
Отговорна институция:училища, детски градини, Община Минерални бани, ЦПЛР. 
Финансиране: Средства от бюджетите на съответните институции. 
Стратегическа цел 4: Създаване на условия за пълноценно използване на свободното време на децата и учениците. Превенция на рисковото поведение. 
4.1 Конкретна цел: Прилагане на индивидуален подход към децата и учениците за подкрепа на личностното развитие. 
Мерки: 
- Осигуряване на педагогическа подкрепа за децата и учениците с трудности при овладяване на учебния материал; 
- Осигуряване на педагогическа подкрепа за децата и учениците с изключителни способности, дарби и интереси; 
- Разширяване и разнообразяване на формите за осмисляне на свободното време чрез дейността на спортни клубове и читалища; 
- Превенция на асоциалното поведение и противообществените прояви на малолетни и непълнолетни. 
Очаквани резултати: 
- Осигуряване на психологична, логопедична и социална и/ или комплексна подкрепа на деца и ученици от уязвими групи и общности; 
- Реализирани програми и проекти, насочени към подобряване на средата и приобщаване към образователния процес на деца с увреждания; 
- Подобряване на условията за активен спорт и участие в спортни състезания; 
- Активно участие на училищата и детските градини в честването на национални и местни празници; 
- Реализиране на дейности в областта на превенциите. 
Отговорна институция: училища, детски градини, Община Минерални бани,МКБППМН. 
Финансиране: Средства от бюджетите на съответните институции.

Настоящият Годишен план на дейностите за подкрепа за личностно развитие на децата и учениците в община Минерални бани за 2018-2019 година е приет с Решение № 573/29.01.2018 г. по Протокол № 38 от 29.01.2018 г.  

